
REPUBLIKA HRVATSKA					
TRGOVAČKI SUD U ZAGREBU
Zagreb, Amruševa 2/II						  71. St-7154/2015

U  I M E  R E P U B L I KE  H R VA T S K E
  R J E Š E N J E
Trgovački sud u Zagrebu po sucu tog suda Mariji Krajnović, u pravnoj stvari podnositelja zahtjeva Financijska agencija, za provedbu skraćenog stečajnog postupka nad dužnikom FUGU – PROMET d.o.o. Zagreb, Ulica grada Vukovara 269d, OIB: 43449576658, dana 31. svibnja 2017.

r i j e š i o    j e
	Obustavlja se skraćeni stečajni postupak nad dužnikom FUGU – PROMET d.o.o. Zagreb, Ulica grada Vukovara 269d, OIB: 43449576658.

Obrazloženje
Financijska agencija podnijela je, na temelju odredbe čl. 444. st. 1. Stečajnog zakona (“Narodne novine” broj 71/15, dalje: SZ), zahtjev za provedbu skraćenog stečajnog postupka nad dužnikom FUGU – PROMET d.o.o. Zagreb, Ulica grada Vukovara 269d, OIB: 43449576658.
Vjerovnik Republika Hrvatska po Županijskim državnom odvjetništvu u Zagrebu, podneskom od 14. ožujka 2016. obavijestio je sud kako dužnik FUGU – PROMET d.o.o. Zagreb, Ulica grada Vukovara 269d, OIB: 43449576658, posjeduje imovinu (list 8 - 12 i 14 - 16 spisa) pa predlaže naslovnom sudu otvaranje redovnog postupka.
	Prema odredbi čl. 431. st. 1. SZ-a ako osobe ovlaštene za zastupanje dužnika po zakonu u roku od 15 dana ne podnesu popis imovine i obveza dužnika ili ako iz toga popisa proizlazi da dužnik ima imovinu koja nije dostatna za namirenje predvidivih troškova stečajnoga postupka te ako u roku od 45 dana nijedan vjerovnik ne predloži otvaranje stečajnoga postupka i ne predujmi sredstva za namirenje troškova postupka, smatrat će se da je dužnik nesposoban za plaćanje. U slučaju iz stavka 1. ovoga članka sud će po službenoj dužnosti donijeti rješenje o otvaranju i zaključenju skraćenoga stečajnog postupka. Odredbe članaka 132. i 133. te članaka 286. − 292. ovoga Zakona primijenit će se na odgovarajući način (stavak 2).
	Nadalje, odredbom čl. 433. SZ-a propisano je da ako nisu ispunjene pretpostavke za istodobno otvaranje i zaključenje skraćenoga stečajnog postupka u smislu odredbe članka 431. ovoga Zakona, sud će obustaviti skraćeni stečajni postupak i odgovarajućom primjenom općih odredbi stečajnoga postupka ovoga Zakona donijeti rješenje o pokretanju prethodnoga postupka odnosno otvaranju stečajnoga postupka.
	Prema ocjeni suda dužnik ima imovinu dostatnu za namirenje predvidivih troškova stečajnoga postupka, a to proizlazi iz dokumentacije koju je dostavio vjerovnik Republika Hrvatska iz koje proizlazi  da  je dužnik  vlasnik plovila registracijske oznake SU-1097, lučka Ispostava Supetar od 5 do 7 metara sa kabinom, snage motora 220,50 te da prema godišnjem financijskom izvješću za 2014. godinu dužnik ima dugotrajnu imovinu vrijednosti 4.414.797,00 kn i kratkotrajnu imovinu vrijednosti 7.364.251,00 kn.
Slijedom navedenog sud je na temelju odredbe čl. 433. SZ-a riješio kao u izreci, s time da se skreće pozornost kako će sud po pravomoćnosti ovog rješenja odgovarajućom primjenom općih odredbi stečajnoga postupka propisanih Stečajnim zakonom donijeti rješenje o pokretanju prethodnoga postupka odnosno otvaranju stečajnoga postupka.
U Zagrebu, 31. svibnja 2017.
								    	SUDAC
Marija Krajnović, v.r.	
UPUTA O PRAVNOM LIJEKU:
Protiv ovog rješenja dopuštena je žalba Visokom trgovačkom sudu RH koja se podnosi u roku od 8 dana ovome sudu u 3 primjerka.  
Za točnost otpravka – ovlašteni službenik:
Karmen Malkoč      

